Горно-полошки срез во рамките на Кралството Србија 1913.
**Горно-полошки срез** — административна единица, која опстојувала во Кралството Србија и Кралството Југославија.

Организација и население
------------------------

### Кралство Србија

После Втората балканска војна, 1913 г. областа службено влегува во границите на Србија. Горно-полошкиот срез припаѓал на Тетовскиот округ, заедно со Долно-полошкиот, Поречкиот и Галичкиот срез. Како центар на срезот бил градот Гостивар. Во 1913 година тој имал 15 општини, со 49 села, едно селце и еден град. Градското населние изнесувало 4.384, додека селското население изнесувало 28.625 жители.

Горно-полошкиот срез според пописот од 1913 година| Број | Име на
општината | Број
на села | Колку часови е оддалечена
општината од Гостивар | Жители |
| --- | --- | --- | --- | --- |
| 1 | Бањичка | 4 | 0:15 | 1599 |
| 2 | Врутошка | 4 | 1:30 | 3115 |
| 3 | Галатска | 4 | 1:15 | 2895 |
| 4 | Гостиварска | / | / | 4384 |
| 5 | Дуфска | 2 | 3 | 1032 |
| 6 | Железно-речка | 6 | 4 | 2719 |
| 7 | Зубовачка | 4 | 1 | 2305 |
| 8 | Јеловачка | 4 | 2:30 | 2118 |
| 9 | Леуновска | 2 | 3:15 | 1173 |
| 10 | Мавровска | 1 | 4 | 958 |
| 11 | Пожаранска | 4 | 2 | 2541 |
| 12 | Тајмишка | 1 | 5:30 | 438 |
| 13 | Турчанска | 5 | 1 | 1954 |
| 14 | Чајланска | 4 | 1:15 | 3554 |
| 15 | Церовска | 5 | 3 | 2251 |

### Кралство СХС

Во 1921 година, срезот исто така имал 15 општини и еден град. Градот Гостивар имал 4.830 жители, а целиот срез имал 28.082 жители.

#### Јазик

Во градот Гостивар, 17,5% од населението говорело српски или хрватски, додека 77% говореле на турски јазик. Од другата страна пак, во целиот срез 32% говореле на српски или хрватски, а најкористен јазик бил арнаутскиот (42%), додека пак 25% од жителите говореле на турски јазик.

Јазици 1921 година| Јазик | Гостиварска околина | Град Гостивар | Вкупно | % |
| --- | --- | --- | --- | --- |
| Српски или хрватски | 8064 | 846 | 8910 | 31.72 |
| Арнаутски | 11743 | 138 | 11883 | 42.30 |
| Турски | 3434 | 3743 | 7177 | 25.55 |
| Други | 11 | 103 | 114 | 0.43 |

#### Религија

Во градот Гостивар 16% од населението било православно, додека 82% биле муслимани. Од другата страна пак, во гостиварската околина 34% биле православни и 66% биле муслимани.

Религија 1921 година| Религија | Гостиварска околина | Град Гостивар | Вкупно | % |
| --- | --- | --- | --- | --- |
| Православни | 7990 | 792 | 8782 | 31.27 |
| Муслимани | 15262 | 3949 | 19211 | 68.41 |
| Други | 0 | 89 | 89 | 0.32 |

### Кралство Југославија

Во 1931 година, горно-полошкиот срез имал 11 општини и еден град. Тој бил дел од Вардарска бановина. Вкупното градско население било 5.952, додека селското население било 26.714. Целиот срез имал 32.666 жители. Како православни се изјасниле 30% од жителите, додека како муслимани 69%.

30% од жителите говореле на македонски, српски, хрватски или словенечки, 45% говореле на арнаутски и 24% на друг јазик (тука се пресметани најголемиот дел од жителите кои говореле турски јазик).

### Во ФНРЈ и СФРЈ

По Втората светска војна, Горно-полошкиот срез се преименува во Гостиварски и значително му се менуваат границите спрема реканскиот крај.

Наводи
------

1. ↑  *Речник на местата во ослободената област Стара Србија по службени податоци*. Белград: Мил. Ант. Вујиќ. 1914.
2. ↑  Македонскиот јазик бил сметан за српски. sfn error: no target: CITEREFМакедонскиот\_јазик\_бил\_сметан\_за\_српски (help)
3. 1 2  Албанскиот јазик бил заведен како арнаутски. sfn error: no target: CITEREFАлбанскиот\_јазик\_бил\_заведен\_како\_арнаутски (help)
4. ↑  „Дефинитивни резултати, попис 1921" (PDF).
5. ↑
6. ↑
7. ↑  Во иста графа. sfn error: no target: CITEREFВо\_иста\_графа (help)